— Так ацэньваць сваю ролю мы, канешне, не можам, — гаворыць загадчык кафедры Алена Ігнатовіч. — Фактычна, работа з моладдзю ў нашай краіне вялася, вядзецца і будзе весціся. Але ўклад кафедры ў гэтую справу сапраўды немалы: яна рыхтуе прафесіяналаў — людзей, якія атрымліваюць адпаведную адукацыю ў рамках вучэбна–тэматычнага плана, распрацаванага так, каб забяспечыць слухачоў неабходнымі прафесійнымі кампетэнцыямі. Дарэчы, вучэбныя дысцыпліны і формы, метады, сродкі іх засваення пастаянна аднаўляюцца, ужываюцца разнастайныя тэхналогіі замацавання практычных навыкаў, вядзецца актыўны абмен вопытам.